1.3.2022
SK
Úradný vestník Európskej únie
C 99/143 Streda 7. júla 2021
pracovné príležitosti pre ľudí, ktorí už dosiahli zákonný vek odchodu do dôchodku a chcú zostať aktívni alebo stať sa aktívnymi, a to nielen vzhľadom na vytvorenie dodatočného príjmu, ale aj ako prostriedok na boj proti sociálnemu vylúčeniu; okrem toho podporuje stimuly na dobrovoľnícku činnosť a mentorstvo v záujme zintenzívnenia prenosu poznatkov medzi generáciami; zdôrazňuje, že takéto opatrenia a činnosti nesmú byť na úkor mladých uchádzačov o zamestnanie alebo dlhodobo nezamestnaných;
77. vyzýva Komisiu, aby prijala stratégiu EÚ týkajúcu sa opatrovateľov; zdôrazňuje, že investície do služieb starostlivosti sú nevyhnutné, pretože nielen zvýšia mieru zamestnanosti žien, poskytnú pracovné príležitosti v rámci formálnej ekonomiky pre predtým neformálnych opatrovateľov a podporia rovnováhu medzi pracovným a súkromným životom žien, ale zároveň zlepšia životné podmienky starších ľudí prostredníctvom investícií do zariadení dlhodobej starostlivosti, opatrení na zlepšenie duševného zdravia a boj proti izolácii a opatrení na predchádzanie násiliu na starších ženách a na boj proti nemu, ako aj prostredníctvom investovania do zdravia a vzdelávania ľudí, a to s cieľom zabezpečiť, aby ostali aktívni a v dobrom zdravotnom stave aj vo vyššom veku; vyzýva členské štáty, aby prijali súbor ukazovateľov prístupu a udržateľnosti systémov starostlivosti o starších ľudí, ako aj spoločný rámec kvality služieb starostlivosti o starších ľudí; zdôrazňuje, že je dôležité zabezpečiť, aby starostlivosť o staršie osoby zostala v kompetencii jednotlivých štátov;
78. vyzýva členské štáty, aby väčšiu pozornosť venovali starším ľuďom, ktorí sú zvlášť zraniteľní voči vírusovým infekciám vrátane ochorenia COVID-19; vyzýva Komisiu a členské štáty, aby bojovali proti izolácii, zanedbávaniu a sociálnemu vylúčeniu starších ľudí počas pandémie ochorenia COVID-19 prostredníctvom podpory kampaní na zvyšovanie informovanosti, uskutočňovania výskumu, uľahčovania výmeny názorov a kombinovania štrukturálnych a investičných fondov EÚ; okrem toho vyzýva členské štáty, aby zabezpečili uplatňovanie práv pacientov pri cezhraničnej zdravotnej starostlivosti, ako aj dostupnosť bezpečných a cenovo dostupných liekov a prístup k nim; zdôrazňuje, že pandémia ochorenia COVID-19 preukázala potrebu väčšej solidarity zo strany EÚ; vyzýva Komisiu, aby vypracovala a prijala chartu EÚ na ochranu práv starších osôb na základe článku 25 charty;
79. uznáva významnú úlohu, ktorú by politika súdržnosti a SPP mohli zohrávať pri podpore a posilňovaní zamestnateľnosti a začleňovania žien vo vidieckych a odľahlých oblastiach čeliacich demografickým problémom; vyzýva členské štáty, aby na tento účel lepšie využívali príslušné finančné prostriedky;
80. vyzýva členské štáty, aby využívali finančné prostriedky z iniciatívy REACT-EU na riešenie demografických zmien (54);
81. zdôrazňuje, že nové technológie a inovačné metódy by sa mohli ukázať ako užitočné na zníženie nákladov na služby všeobecného záujmu, pričom by sa zachovala životná úroveň a kvalita služieb vo vzdialených a riedko osídlených oblastiach; nabáda členské štáty a príslušné regionálne a miestne orgány, aby investovali do nekonvenčných a inovatívnych opatrení zameraných na poskytovanie základných služieb pre obyvateľstvo a vytvorenie vhodného prostredia s cieľom prilákať ľudí, aby sa vrátili a zvrátili vyľudňovanie;
82. vyzýva členské štáty, aby posilnili výmenu najlepších postupov týkajúcich sa vytvárania vhodných demografických politík a iniciatív zameraných na využitie možností a riešenie výziev, ktoré prináša starnutie obyvateľstva EÚ;
83. opätovne pripomína osobitný charakter rodinného farmárčenia, ktoré spája poľnohospodársku činnosť a rodinný život, pričom starší poľnohospodári zostávajú aktívni aj po dosiahnutí dôchodkového veku;
84. uznáva potenciál starších ľudí vrátane poľnohospodárov stať sa hnacou silou dynamickej striebornej ekonomiky vo vidieckych oblastiach založenej na sociálnej inovácii, inkluzívnych vidieckych spoločenstvách a zdravšom životnom prostredí; vyzýva Komisiu, aby tento potenciál dôkladne preskúmala pri vypracúvaní svojej dlhodobej vízie pre vidiecke oblasti a aktívne starnutie;
85. vyzýva verejné inštitúcie, aby podporovali vytvorenie osobitného systému ochrany, ktorý by zohľadňoval osobitnú povahu nezamestnanosti, ktorá postihuje pracovníkov v poľnohospodárstve, a to vzhľadom na veľmi dočasný charakter sezónnej práce v poľnohospodárstve.
poukazuje na to, že by to mohlo poskytnúť väčšiu istotu osobám, ktoré sa rozhodnú pracovať v poľnohospodárstve;
(54)
COM(2020)0241, s.
20.